Red Pill Blues

***Red Pill Blues***, ամերիկյան Maroon 5 փոփ ռոք խմբի վեցերորդ ստուդիական ալբոմը, որը թողարկվել է 2017 թվականի նոյեմբերի 3-ին «*222*» և «*[[Interscope Records]]*» լեյբլների կողմից։ Սա խմբի առաջին ալբոմն է, որը թողարկվել է մուլտի գործիքավորող Սեմ Ֆարարի հետ՝ որպես խմբի պաշտոնական անդամ, դրանից առաջ՝ 2012 թվականին, եղել է միայն համաերգային շրջագայության մասնակից։ Ալբոմի անվանումը հղում է արվում «կարմիր կամ կապույտ հաբ ընդունելու» արտահայտությանը, որը հնչել է 1999 թվականի «Մատրիցա» գիտաֆանտաստիկ ֆիլմում։

Ալբոմի աջակցության համար թողարկվել է երեք սինգլ՝ ամերիկացի երգչուհի SZA-ի մասնակցությամբ «What Lovers Do», «Wait» և Քարդի Բիի մասնակցությամբ՝ «*[[Girls Like You]]*» երգի նոր տարբերակը։ Ինչպես նաև, ալբոմի աջակցության համար Էկվադորի Կիտո քաղաքում 2018 թվականի մարտի 1-ին տեղի է ունեցել *Red Pill Blues Tour*-ը։

## Պատմություն
«*[[V (ալբոմ, Maroon 5)|V]]*» (2014) հինգերորդ ալբոմին աջակցող շրջագայությունից հետո *Maroon 5*-ը սկսել է պլանավորել հաջորդ ալբոմը։ Սկզբում խումբը թողարկել է երկու առևտրային սինգլ։ 2016 թվականի հոկտեմբերի 11-ին խումբը ամերիկացի ռեփեր Քենդրիկ Լամարի մասնակցությամբ թողարկել է տրոպիկալ հաուս ժանրի «*Don’t Wanna Know*» անվամբ սինգլը։ Մեկ այլ սինգլ՝ «Cold»-ը, որը թողարկվել է ամերիկացի ռեփեր Future-ի մասնակցությամբ, թվային խանութներում հայտնվել է 2017 թվականի փետրվարի 14-ին, իսկ *CHR*-ում՝ փետրվարի 21-ին։ 2017 թվականի մարտին Հյուսիսային Ամերիկայում պլանավորված կարճ շրջագայությունից հետո Կալիֆորնիայի Լոս Անջելես քաղաքի *Conway Recording Studios*-ում խումբը սկսել է ավարտել վեցերորդ ալբոմի ձայնագրությունը։ Մարտի վերջին խմբի մասնակիցների սոցցանցերում խումբը սկսել է հրապարակել թիզեր տեսանյութ և GIF։

2017 թվականի օգոստոսի 13-ին *Teen Choice Awards 2017* մրցանակաբաշխության ժամանակ *Maroon 5*-ը արժանացել է տասնամյակի մրցանակի։ Իր ելույթում մենակատար Ադամ Լևինը հաստատել է, որ վեցերորդ ալբոմը թողարկվելու է նոյեմբերին։ Ավելի ուշ *Apple Music Beats 1* ռադիոկայանում Զեյն Լոուի հետ հարցազրույցում Լևինը դա հաստատել է։ 2017 թվականի հոկտեմբերի 4-ին խումբը հայտարարել է, որ ալբոմը կոչվելու է «*Red Pill Blues*» և հոկտեմբերի 6-ից հասանելի է լինելու նախնական պատվերի համար։

## Շապիկ
Ալբոմի շապիկի ստեղծման համար օգտագործվել են Սնապչատի ֆիլտրերը։ Շապիկին ներկա են Maroon 5-ի բոլոր յոթ մասնակիցները, որոնք պատկերված են պոլարոիդ նկարի վրա՝ դեմքին ֆիլտրերով։ «Մենք բոլորս օգտագործում ենք Snapchat և ֆիլտրերը դարձել են մեր կյանքի մեծ մասը», - ասել է մենակատար Ադամ Լևինը 2017 թվականի հոկտեմբերին Billboard-ին տված հարցազրույցում։ «Մենք մտածեցինք, որ հաճելի կլինի նվագախմբից ավելի պատահական նկարներ նկարել և ավելացնել մի փոքր զվարճանք»։ Կիթառահար Ջեյմս Վալենտայնը հավելել է. «Դա ժամանակի ոգու մի մասն է։ Ադամ Լևիը և նրա կինը պարզապես սիրում են շրջագայությունների ընթացքում լուսանկարներ փոխանակել։ Նրանք միշտ դեմքի ֆիլտրեր են դնում միմյանց վրա, կարծում եմ այնտեղից է սկսվում։ Ադամը միշտ այդպես է զվարճանում»։

## Սինգլներ
Ալբոմի թողարկմանը նախորդել է երկու ինքնուրույն սինգլների թողարկումը։ Առաջին սինգլը՝ «*Don’t Wanna Know*»-ը, ամերիկացի ռեփեր Քենդրիկ Լամարի մասնակցությամբ թողարկվել է 2016 թվականի հոկտեմբերի 11-ին՝ հասնելով Billboard Hot 100 հիթ-շքերթի վեցերորդ հորիզոնականին և գլխավորել *Adult Top 40*, *Adult Contemporary* և *Hot 100 Airplay* հիթ-շքերթները։ Երաժշտական տեսահոլովակի պրեմիերան կայացել Է հոկտեմբերի 14-ին «*Today*» շոուի ժամանակ։

Երկրորդ ինքնուրույն սինգլը՝ «*[[Cold]]*»-ը, ամերիկացի ռեփեր Future-ի մասնակցությամբ, թողարկվել է 2017 թվականի փետրվարի 14-ին՝ Billboard Hot 100 հիթ-շքերթում հասնելով վեցերորդ հորիզոնականին և հինգերորդ հորիզոնականին *Adult Top 40* հիթ-շքերթում։ Տեսահոլովակի պրեմիերան տեղի է ունեցել փետրվարի 15-ին։

2017 թվականի օգոստոսի 30-ին խումբը թողարկել է «What Lovers Do» գլխավոր սինգլը ամերիկյան R&B երգչուհի SZA-ի մասնակցությամբ։ Երգը իր մեջ պարունակում է «*Sexual*» երգից տարրեր, որոնց հեղինակներն են Դայո Օլատունջին, Վիկտոր Ռադստրոմը և Էլինա Ստրիդխը։ Քնարական տեսահոլովակը թողարկվել է 2017 թվականի սեպտեմբերի 15-ին, իսկ երաժշտական տեսահոլովակը՝ սեպտեմբերի 28-ին։

Իր Թվիթթերում Ջեյմս Վալենտայնը հայտարարել է, որ «*Wait*»-ը կլինի ալբոմի երկրորդ սինգլը։ Երգը պաշտոնապես թողարկվել է 2018 թվականի հունվարի 16-ին՝ հնչելով ամերիկյան ռադիոյով։

### Պրոմոսինգլներ
Ամերիկացի երգչուհի և երգերի հեղինակ Ջուլիա Մայքլզի մասնակցությամբ «*Help Me Out*» երգը թողարկվել է 2017 թվականի հոկտեմբերի 6-ին՝ ալբոմի նախնական պատվերի հետ միասին։ Հաջորդ երգը՝ «*Whiskey*»-ը, ASAP Rocky-ի մասնակցությամբ 2017 թվականի հոկտեմբերի 19-ին հասանելի է դարձել թվային խանութներից գնման համար։ Որպես պրոմոսինգլ՝ «*Wait*» երգը թողարկվել է հոկտեմբերի 31-ին։

## Քննադատական ընդունելություն

Metacritic կայքում ալբոմը վեց գրախոսությունների հիման վրա ստացել է 58 միավոր, ինչը նշանակում է «հիմնականում խառն կամ միջին արձագանքներ»։

## Առևտրային հաջողություն
«*Red Pill Blues»* երգը ԱՄՆ-ի Billboard 200 հիթ-շքերթում առաջնաելույթ է ունեցել երկրորդ հորիզոնականում 122,000 միավոր վաճառքի համար, որից 94,000-ը ալբոմի զուտ վաճառքն էր, ինչը դարձել է «Red Pill Blues»-ին խմբի վեցերորդ ալբոմը, որը հայտնվել է երկրի լավագույն տասնյակում։ 2017 թվականի նոյեմբերի 14-ին Միացյալ Նահանգներում ավելի քան 500,000 միավոր համարժեք ալբոմի վաճառքով «Red Pill Blue»-ն դարձել է ոսկե ալբոմ։ Տարվա վերջին ալբոմի վաճառված միավորների թիվը կազմել է 596,000 օրինակ, որից 185,000-ը ալբոմի զուտ վաճառքն է եղել։

Սա նաև Maroon 5-ի վեցերորդ ալբոմն է, որը հայտնվել է Ավստրալիայի թոփ 10-ում՝ առաջնաելույթ ունենալով ARIA Charts հիթ-շքերթի յոթերորդ հորիզոնականում։ Ալբոմը Canadian Albums Chart հիթ-շքերթում առաջնաելութ է ունեցել երկրորդ հորիզոնականում՝ դառնալով վեցերորդ ալբոմը, որը հայտնվել է Կանադայի թոփ 5-ում։ Բացի այդ, առաջնաելութ է ունեցել Official New Zealand Music Chart հիթ-շքերթի վեցերորդ և  UK Albums Chart հիթ-շքերթի տասներկուերորդ հորիզոնականում։

## Երգացանկ

## Ձայնագրության մասնակիցներ
#### Maroon 5
* Ադամ Լևին՝ վոկալ, կիթառ, երգի հեղինակ, գործադիր արտադրող
* Ջեսսի Կարմայքլ՝ ստեղնաշարային գործիքներ, սինթեզատոր, ռիթմ կիթառ, բեք-վոկալ
* Միքի Մեդեն՝ բաս կիթառ
* Ջեյմս Վալենթայն՝ կիթառ, բեք-վոկալ
* Մեթ Ֆլին՝ էլեկտրոնային թմբուկ, հարվածային գործիքներ, բեք վոկալ
* ՓիՋեյ Մորտոն՝ ստեղնաշարային գործիքներ, սինթեզատոր, դաշնամուր, բեք-վոկալ
* Սեմ Ֆարար՝ ստեղնաշարային գործիքներ, սինթեզատոր, սեմպլ, բաս կիթառ, կիթառ բեք-վոկալ, Երաժշտական ծրագրավորում արտադրող

#### Լրացուցիչ
* The Arcade՝ երգի հեղինակ, արտադրող
* Afterhrs՝ արտադրող
* Նիկ Բեյլի՝ արտադրող
* Ալեքս Բեն-Աբդալա՝ երգի հեղինակ
* Բեն Բիլիոնս՝ արտադրող
* Բենի Բլանկո՝ երգի հեղինակ, արտադրող
* Ժուլիեն Բունեթա՝ երգի հեղինակ, արտադրող
* Դասթին Բուշնել՝ երգի հեղինակ
* Cirkut՝ արտադրող
* Դիպլո՝ երգի հեղինակ, արտադրող
* Ջեյսոն Էվիգան՝ արտադրող
* Յան Ֆրանցինո՝ երգի հեղինակ
* Թեդի Հեյգեր՝ երգի հեղինակ
* Ջեյմս Ալան Հալեբ՝ երգի հեղինակ
* Էնդրյու Հաս՝ երգի հեղինակ
* Բրիթանի Թալիյա Հազարդ՝ երգի հեղինակ
* King Henry՝ երգի հեղինակ, արտադրող
* Ալեքսանդր Իսկերդո՝ երգի հեղինակ
* Ջեյքոբ Կաշար Հինդլին՝ երգի հեղինակ, արտադրող
* J Kash՝ գործադիր արտադրող
* Քենդրիկ Լամար՝ հրավիրված վոկալ, երգի հեղինակ
* Լուի Լաստիկ՝ արտադրող
* LunchMoney Lewis՝ հրավիրված վոկալ, երգի հեղինակ
* Ամար Մալիկ՝ երգի հեղինակ
* Ջուլիա Մայքլզ՝ հրավիրված վոկալ, երգի հեղինակ
* Ռայան Օհրեն՝ արտադրող
* Dyo՝ երգի հեղինակ
* OzGo՝ երգի հեղինակ, արտադրող
* Նոյ Պասովոյ՝ արտադրող
* Փիլ Պոլ՝ երգի հեղինակ, արտադրող
* Վիկտոր Ռադստրոմ՝ երգի հեղինակ
* Չարլի Փութ՝ երգի հեղինակ, արտադրող
* Ռիկի Ռիդ՝ երգի հեղինակ, արտադրող
* ASAP Rocky՝ հրավիրված վոկալ, երգի հեղինակ
* Ջոն Ռայան՝ երգի հեղինակ, արտադրող
* Տինաշե Սիբանդա՝ երգի հեղինակ
* Ջիան Ստոուն՝ երգի հեղինակ
* Էլինա Ստրիդխ՝ երգի հեղինակ
* SZA՝ հրավիրված վոկալ, երգի հեղինակ
* TMS (Փիթեր Կելահեր, Թոմ Բարնս և Բեն Կոն)՝ երգի հեղինակ, արտադրող
* Ջասմին Թրանթեր՝  երգի հեղինակ
* Ջարեդ Ուոթսոն՝  երգի հեղինակ
* Իսաիյա Տեհադա՝ ստեղնաշարային գործիքներ, սինթեզատոր

## Հիթ-շքերթներ

## Հավաստագրեր

## Ծանոթագրություններ

Կատեգորիա:2017 ալբոմներ
Կատեգորիա:Maroon 5 ալբոմներ
Կատեգորիա:Անգլալեզու ալբոմներ
Կատեգորիա:Փոփ ալբոմներ